दरअसल भूरे चावल को मिल में पालिश करके सफेद चावल बनाया जाता है। इस वजह से इसके अधिकतर विटामिन और खनिज तत्व नष्ट हो जाते हैं। मिल में चावल के रेशे भी नष्ट हो जाते हैं। इसी बीच हारवर्ड स्कूल ऑफ पब्लिक हेल्थ की स्टडी में पता चला कि हफ्ते में पांच बार से ज्यादा सफेद चावल का सेवन टाइप 2 डायबिटीज की आशंका को बढ़ा देता है। वहीं भूरे चावल में सफेद चावल के मुकाबले अधिक रेशे होते हैं। उनमें खनिज, विटामिन और लाभदायक रसायनों की मात्रा भी ज्यादा होती है। इसको खाने के बाद खून में शुगर का स्तर भी सफेद चावल की तुलना में कम बढ़ता है।